|  |  |
| --- | --- |
|  | **EELNÕU** |
|  | 30.11.2022 nr 1-4/22/78 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Arvamuse andmine Lasila III liivakarjääri maavara kaevandamise keskkonnaloa taotluse kohta** |
|  |
| Tapa Vallavolikogu tutvus Keskkonnaameti poolt 03.11.2022 kirjaga nr DM-121629-4 saadetud Osaühing MetsPuu (registrikood 11236792) (edaspidi *ettevõte*) maavara kaevandamise keskkonnaloa (edaspidi *kaevandamisluba*) taotlusega (registreeritud 03.11.2022 nr 6-4/22/2248-1).  Ettevõte taotleb kaevandamisluba Tapa vallas Piisupi külas eraomandisse kuuluvale Väädimetsa kinnistule (katastritunnus 78701:001:0010). Lähim elamu asub mäeeraldise piirist ligikaudu 300 m kaugusel edelas Väädi kinnistul (katastritunnus 78701:001:0730).  Mäeeraldise nimetus on Lasila III liivakarjäär. Mäeeraldise ja mäeeraldise teenindusmaa pindala on 11,73 ha. Ehitusliiva kaevandatav kogus on kokku 116 tuh m3. Kaevandatavat maavara plaanitakse kasutada üld- ja teedeehituses. Kaevandamisluba taotletakse kümneks aastaks.  Maapõueseaduse (MaaPS) § 48 kohaselt on kaevandamisloa andja Keskkonnaamet, kes saadab vastavalt MaaPS § 49 lõikele 6 kaevandamisloa taotluse arvamuse saamiseks kavandatava kaevandamiskoha kohaliku omavalitsuse üksusele, kes esitab oma arvamuse kirjalikult kahe kuu jooksul taotluse saamisest arvates. Keskkonnaseadustiku üldosa seaduse (KeüS) § 43 lõike 2 teise lause kohaselt ei piira arvamuse esitamine kohaliku omavalitsuse üksuse õigust esitada edasise menetluse käigus täiendavaid seisukohti.  29.09.2022 volikogu otsusega nr 48 kehtestatud Tapa valla üldplaneeringu kohaselt jääb taotletav mäeeraldis rohelise võrgustiku tugialale. Üldplaneeringu kohaselt on kaevandamine rohelise võrgustike aladel võimalik, kui rakendatakse vajalikke leevendusmeetmeid selleks, et oleks tagatud rohelise võrgustiku toimimine. Ettevõtte poolt esitatud taotlusmaterjalides ei ole hinnatud rohelise võrgustiku sidususe säilimist karjääri rajamisel. Tapa vallavolikogu on seisukohal, et loa väljastamisel tuleb hinnata keskkonna ja rohelise võrgustiku toimimisele tekitatavat mõju. Arvestada tuleb konfliktkohtadega ja kavandada vajalikud abinõud loomade liikumisvõimaluste säilimiseks. Siinkohal juhime tähelepanu, et kuna kohaliku omavalitsuse ülesanne on oma haldusterritooriumil tagada rohelise võrgustiku toimimine, siis ei saa omavalitsus anda nõusolekut sellistele tegevustele, mis takistavad omavalitsusel talle seatud ülesandeid täita.  Lähtudes eeltoodust, maapõueseaduse § 49 lõikest 6, keskkonnaseadustiku üldosa seaduse § 43 lõikest 2, kohaliku omavalitsuse korralduse seaduse § 22 lõikest 2, Tapa valla üldplaneeringust ja kaevandamisloa taotlusest:   1. Nõustuda Osaühing MetsPuu Lasila III liivakarjääri kaevandamise keskkonnaloa väljastamisega alljärgneval tingimusel:    1. Enne loa väljastamist hinnata keskkonna ja rohelise võrgustiku toimimisele tekitatavat mõju ning rakendada hinnangust lähtuvalt vajalikke leevendusmeetmeid. 2. Otsus jõustub teatavaks tegemisest. | |
|  | |

|  |
| --- |
| *(allkirjastatud digitaalselt)*  Alari Kirt  volikogu esimees |

|  |  |  |
| --- | --- | --- |
| **Seletuskiri**  Kõikide loa taotlusmaterjalidega on võimalik tutvuda keskkonnaotsuste süsteemis - [**https://kotkas.envir.ee/permits/public\_application\_view?represented\_id=&search=1&applicant=&proceeding\_nr=121629&permit\_nr=&register\_date\_start=&register\_date\_end=&proceeding\_id=21927**](https://kotkas.envir.ee/permits/public_application_view?represented_id=&search=1&applicant=&proceeding_nr=121629&permit_nr=&register_date_start=&register_date_end=&proceeding_id=21927)  Eelnõule on lisatud loa taotlus, taotluse seletuskiri ja mäeeraldise plaan. | | |
| Eelnõu ja seletuskirja koostaja | Keskkonnaspetsialist Mailis Sepp |
| Eelnõu esitaja ja ettekandja | Keskkonnaspetsialist Mailis Sepp |