|  |  |
| --- | --- |
|  | **EELNÕU** |
|  | 14.12.2022 nr 2-4/22/671 |
|  |  |
| TAPA VALLAVOLIKOGU |  |
| MÄÄRUS |  |

|  |
| --- |
| Tapa |
|  |
|  |
| **Lääne-Viru maakonna arengustrateegia 2023-2035 heakskiitmine** |
|  |
| Määrus kehtestatakse kohaliku omavalitsuse korralduse seaduse § 374 lõigete 1 ja 6 alusel.    § 1. Kiita heaks Lääne-Viru maakonna arengustrateegia 2023-2035 vastavalt määruse lisale.  § 2. Maakonna arengustrateegia loetakse vastuvõetuks ja see jõustub pärast seda, kui vähemalt kaks kolmandikku maakonna selliste kohaliku omavalitsuse üksuste volikogudest, mille elanike koguarv moodustab vähemalt kaks kolmandikku maakonna elanike koguarvust ning mille hulka peab kuuluma ka maakonnakeskuseks olev kohaliku omavalitsuse üksus, on selle määrusega heaks kiitnud hiljemalt 15. jaanuaril. Maakonnakeskuseks loetakse kohaliku omavalitsuse üksust, mis on maakonnaplaneeringus maakonnakeskusena nimetatud. | |

|  |
| --- |
| *(allkirjastatud digitaalselt)*  Alari Kirt  volikogu esimees |

|  |  |
| --- | --- |
| Lisa: | Lääne-Viru maakonna arengustrateegia 2023-2035 |

|  |
| --- |
| **Seletuskiri** |

Maakonna arengustrateegia eelnõu lähtub kohaliku omavalitsuse korralduse seaduse (KOKS)   
§ 61 lõikest 1, mille järgi on „omavalitsusüksuste ülesanne ühiselt kavandada maakonna arengut ja suunata selle elluviimist“ ning sama seaduse § 373 lõikest 1, mis ütleb, et „maakonnal peab olema arengustrateegia, mis on aluseks maakonna kohaliku omavalitsuse üksuste ja koostööpartnerite poolt ühiselt maakonna arengu suunamisel, ühiselt tehtavate ja omavalitsusüksuste ülese mõjuga investeeringute kavandamisel, investeeringuteks toetuse taotlemisel ja kohaliku omavalitsuse üksustele antud ühiste ülesannete täitmisel“.

Lääne-Viru Omavalitsuste Liit (VIROL) on kohalike omavalitsusüksuste koostööorganiks ja arengukava koostamise korraldajaks Lääne-Viru maakonnas.

Maakonna arengustrateegia koostamise eesmärgiks on maakonna jätkusuutliku arengu kavandamine. Strateegias keskendutakse ühishuvidele ja nende elluviimise kokkulepetele. Strateegia tugineb uuringutele, analüüsidele, maakonna kohalike omavalitsuste arengudokumentidele, eelarvestrateegiatele ning juhtrühmas ja teemarühmades toimunud aruteludele. Dokumendi koostamisel on võetud aluseks rahandusministeeriumi poolt koostatud maakonna arengustrateegiate juhend. Maakonna arengustrateegia on muuhulgas aluseks rahastamismeetmete ja toetusvahendite kavandamiseks ning kasutamiseks.

28. septembril 2022 otsustas VIROLi üldkoosolek võtta vastu Lääne-Viru maakonna arengustrateegia 2023-2035 eelnõu ja Lääne-Viru maakonna arengustrateegia tegevuskava 2023-2027 eelnõu ning esitada need heakskiitmiseks Lääne-Virumaa kohaliku omavalitsuse üksuste volikogudele.

Lääne-Viru maakonna arengustrateegia 2023-2035 eelnõu oli ka avalikul väljapanekul 10.10.2022-24.10.2022.

Ametlikke ettepanekuid eelnõu täpsustamiseks tuli esitada esimesel võimalusel peale vastavate otsuste tegemist volikogu istungil, kuid mitte hiljem kui 2. detsembriks VIROLi büroo meiliaadressile virol@virol.ee. Ettepanekuid ja parandusi esitades tuli viidata strateegia leheküljele, peatükile, teemapealkirjale ja/või tegevuskava konkreetsele punktile.

Strateegia juhtrühma 6. detsembri koosolekul vaadati üle strateegia ja tegevuskava avalikul väljapanekul ning Lääne-Virumaa kohalike omavalitsuste volikogude poolt tähtaegselt laekunud ettepanekud ning tehti otsused nende arvestamise või arvestamata jätmise osas (tabelid lisatud). Arvestatud ettepanekud on lisatud arengudokumentidesse.

VIROL palub planeerida Lääne-Viru maakonna arengustrateegia 2023-2035 eelnõu heakskiitmine volikogu määrusena ja Lääne-Viru maakonna arengustrateegia tegevuskava

2023-2027 eelnõu heakskiitmine volikogu otsusena.

Eelnõu ja seletuskirja koostaja ettevõtlusspetsialist Marko Teiva

Eelnõu esitaja ja ettekandja ettevõtlusspetsialist Marko Teiva